En veir eth sòn ròstre blanc, de persona distinguida, e un shinhau carnut, se padeguèc momentanèaments e auec eth convenciment de qué non li serie dificil remplaçar a Dunia, autanplan damb auantatge; mès lèu tornèc a veir es causes tau qu’èren, e alavetz fotèc un gran escopit, çò qu’arrinquèc ua arridalha de burla ath sòn joen amic e companh de cramba Andrés Simonovitch Lebeziatnikov.